Frem til december 2013 lukker seks afdelinger af Sparekassen Vendsyssel. De lægges i stedet sammen med andre afdelinger. Det drejer sig om afdelingerne i Skovsgaard, Halvrimmen, Vestby, Sjørring, Kaas og Hundelev. Baggrunden for at lukke filialerne er, at rådgiverne i højere grad skal have mulighed for blandt andet efteruddannelse. De fleste af medarbejderne følger med til de fortsættende afdelinger. - Vi regner ikke med, at de få kilometer mellem afdelingerne bliver et problem. Derimod tror vi, at kunderne hurtigt vil opleve det som en fordel at blive betjent i en større afdeling, siger direktør for Sparekassen Vendsyssel, Jan Skov, i en pressemeddelelse.
Borgerne i seks nordjyske byer skal snart længere væk for at komme i banken.